काजीरंगा नेशनल पार्क में एलिफेंट महोत्सव में भाग लेंगीं
President Droupadi Murmu Assam Visit Schedule - Kaziranga National Park. पूर्व क्रिकेटर वीरेंद्र सहवाग ने दिल्ली कैपिटल्स के ओपनर पृथ्वी शॉ के गलत शॉट खेलकर आउट होने पर नाराज हैं। उन्होंने क्रिकेट की वेबसाइट से बातचीत में शॉ को नसीहत देते हुए कहा
राष्ट्रपति द्रौपदी मुर्मू गुरुवार को असम जाएंगीं। वे 6 और 7 अप्रैल को इस राज्य के दौरे पर रहेंगीं। इस दौरान राष्ट्रपति यहां काजीरंगा नेशनल पार्क में एलिफेंट महोत्सव में भाग लेंगीं। मीडिया रिपोर्ट्स के मुताबिक राष्ट्रपति की यात्रा के दौरान 6 और 7 अप्रैल को काजीरंगा राष्ट्रीय उद्यान की दो रेंज पर्यटकों के लिए बंद रहेंगी।
हाथी प्रोजेक्ट के 30 साल पूरे होने का जश्न मनाया जा रहा
यह उत्सव राष्ट्रीय उद्यान में हर साल आयोजित किया जाता है। इस साल केंद्र और राज्य सरकार के पर्यावरण और वन विभाग संयुक्त रूप से इसका आयोजन कर रहे हैं। यह महोत्सव 7 और 8 अप्रैल को होगा। महोत्सव का आयोजन हाथी प्रोजेक्ट के 30 साल पूरे होने का जश्न मनाने और संरक्षण प्रयासों को बढ़ावा देने के लिए किया जा रहा है।
पर्यटकों के लिए बंद रहेगी जीप और हाथी सफारी
कार्यक्रम के दौरान पर्यटकों के लिए उद्यान में जीप और हाथी सफारी दो दिनों तक बंद रहेगी। काजीरंगा नेशनल पार्क असम के गोलाघाट और नागांव क्षेत्र में स्थित है। यह असम का सबसे पुराना उद्यान है जो उत्तर में ब्रह्मपुत्र नदी के किनारे और दक्षिण में कार्बी आंगलोंग पहाड़ियों के पास 430 वर्ग KM में फैला हुआ है।
यह राष्ट्रीय उद्यान एक सींग वाले गैंडों के लिए दुनियाभर में फेमस है। यही वजह है कि यूनेस्को ने इस नेशनल पार्क को यूनेस्को की विश्व धरोहर सूची में शामिल किया है।
ये खबरें भी पढ़ सकते हैं...
राष्ट्रपति का देश के नाम संदेश, मुर्मू बोलीं- भारत गरीब और निरक्षर राष्ट्र से बढ़कर विश्व मंच पर आत्मविश्वास से भरा देश बना
गणतंत्र दिवस की पूर्व संध्या पर राष्ट्रपति द्रौपदी मुर्मु ने राष्ट्र के नाम अपने संदेश में कहा था- 74वें गणतंत्र दिवस की पूर्व संध्या पर, देश और विदेश में रहने वाले आप सभी भारत के लोगों को, मैं हार्दिक बधाई देती हूं। जब हम गणतंत्र दिवस मनाते हैं, तब एक राष्ट्र के रूप में हमने मिल-जुलकर जो उपलब्धियां प्राप्त की हैं, उनका हम उत्सव मनाते हैं। पूरी खबर यहां पढ़ें...
राष्ट्रपति द्रौपदी मुर्मू ने काफिला रुकवाकर बच्चों को चॉकलेट बांटी, कुछ देर बातचीत की और गुड बाय बोलकर चली गईं
राष्ट्रपति द्रौपदी मुर्मू ने केरल के कोल्लम जिले में अपना काफिला रुकवाकर सड़क किनारे खड़े स्कूली बच्चों को चॉकलेट बांटी थी। उसके बाद उन्होंने कुछ देर बच्चों से बात की और गुड बाय बोलकर चली गईं। बच्चों ने खुश होकर तालियां बजाईं और राष्ट्रपति मुर्मू को एक साथ जोर से थैंक्यू बोला। पूरी खबर यहां पढ़ें...